उन्नाव। एसोसिएटेड चैम्बर आफ कामर्स एंड इंडस्ट्री आफ उप्र (एसोचैम) ने नेशनल गंगा बेसिन प्राधिकरण को पत्र भेजकर जेल ड्रेन को नेशनल रिवर गंगा बेसिन प्राधिकरण की परियोजना में शामिल किए जाने की मांग की है। एसोचैम के अध्यक्ष पदमनाथ अग्रवाल ने बताया कि मगरवारा, सहजनी, अकरमपुर व बंथर औद्योगिक क्षेत्र में स्थापित उद्योगों का शोधित उत्प्रवाह उन्नाव सिटी जेल ड्रेन में प्रवाहित होता है। इसी ड्रेन से शहर का लगभग 80 फीसदी से ज्यादा की नगरीय आबादी का घरेलू ड्रेनेज भी प्रवाहित होता है। जबकि शहर की आबादी के घरेलू उत्प्रवाह को शोधित करने के हिलए कोई भी उत्प्रवाह शोधन संयंत्र की स्थापना नहीं हुई है। सिटी जेल ड्रेन कच्ची व उसका तला ऊंचा है। झाड़ियों की भरमार व सफाई रखरखाव न होने से उसमें पानी का बहाव नहीं हो पाता है। मुख्य बात यह है कि जनपद भी गंगा नदी के किनारे ही बसा हुआ है।